
	[image: ]
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



Р Е Ш Е Н И Е
№ РС-8639-19-031
Днес, 19.06.2019 година, в град София, Комисията за противодействие на корупцията и за отнемане на незаконно придобитото имущество, в състав:
Заместник - председател: Антон Славчев
Член: Пламен Йоцов
Член: Силвия Къдрева
У С Т А Н О В И:
Производството е образувано на основание чл.47, ал.2 от ЗПКОНПИ въз основа на докладна записка на ръководителя на звено „Връзки с обществеността“ на Комисията за противодействие на корупцията и за отнемане на незаконно придобитото имущество /КПКОНПИ/ с приложени към нея медийни публикации за евентуален конфликт на интереси по отношение на Цветан Цветанов – народен представител в 43-то и 44-то Народно събрание. 
Производствто е образувано против Цветан Генчев Цветанов – народен представител в 43-то и 44-то Народно събрание. 
По същество, твърденията в медийните публикации са, че на 12.06.2018г. Цветанов е направил замяна с търговско дружество „***“ на два свои апартамента и два гаража с обща площ около 246 кв.м., находящи се на *** срещу апартамент с площ 240 кв.м., заедно с преддверие и персонален ВИП – асансьор от 33.40 кв.м., плюс самостоятелен гараж в новопостроената сграда „***“ на ***. При замяната на имотите Цветанов е доплатил сума в размер на 100 000,00 лв. Общата данъчна оценка на придобитите имоти е приблизително 387 000,00 лв. или по около 630 евро на кв.м. площ. Според твърденията в публикациите средната цена на имот в района, в т.ч. продавани от дружество „***“ в същата сграда, варира от около 2600 до 3500 евро. Същият ден, двата апартамента на Цветанов, срещу които е направена замяната, са продадени на бивш IT специалист на ПП „ГЕРБ“ и участник в предизборния щаб на партията С.В. за цена от 470 000,00 лв.
През м. януари 2017г., в качеството си на народен представител в 43 – то Народно събрание, Цветан Цветанов е гласувал „за“ приемането на Закон за изменение и допълнение на Закона за устройство на територията, с които е направена промяна, даваща възможност, издаденото на дружеството „***“ през 2007г. разрешение на строеж на 34-етажна сграда, на ***, изтичащо през 2017г., да бъде удължено. По този повод дружеството е подало заявление до С. община за повторна проверка за разрешението за строеж и е внесло такса за това. След приемане на ЗИД ЗУТ заявлението е оттеглено. Срещу строежа на въпросната сграда са подавани множество сигнали в С.община, един от които от Инициативен комитет „***“. Като председател на парламентарната комисия по вътрешен ред и сигурност, на 08.06.2018г. Цветан Цветанов е изпратил до кмета на С.община писмо, в което иска от нея да направи проверка на „небостъргача“, който „***“ строи в *** и да му се докладва резултата от проверката. Четири дни по-късно, на 12.06.2018г., Цветан Цветанов извършва замяната на апартаментите.
С оглед на твърденията в медийните публикации, Комисията е изискала и събрала следните доказателства: молба от С.Л.Л. до помощник-нотариус по заместване Нотариус Б.Б., рег. №515 на Нотариалната камара към Районен съд С.; молба от Ц.М. -  помощник-нотариус по заместване Нотариус Б.Б. с рег. №37583; преводно нареждане/вносна бележка – 4 бр.; операционна бележка за плащане към бюджета – 2 бр.; фактура № 0000019706/12.06.2018г.; фактура № 0000019707/12.06.2018г.;заверени копия на личните карти на Цветан Цветанов и Д.Ц.; копия от направените справки в НБД Население на Цветан Цветанов и Д.Ц.; декларации по чл. 4, ал. 7 и по чл. 6, ал. 5, т. 3 от ЗМИП, подадена от Д.Ц. и Цветан Цветанов на 12.06.2018г.; декларации по чл. 264, ал. 1 от ДОПК, подадени от Цветан Цветанов и Д.Ц. на 12.06.2018г.; декларации за гражданство и гражданско състояние по чл. 25, ал. 8 от Закона за нотариусите и нотариалната дейност, подадени от Цветан Цветанов и Д.Ц. на 12.06.2018г.; декларация по чл. 264, ал. 1 от ДОПК, подадена от П.М.М.; декларация по чл. 6, ал. 2 от ЗМИП, подадена от С.Л. на 12.06.2018г.; пълномощно с което П.М. упълномощава С.Л.; протокол от Общото събрание на съдружниците на „.***“ ООД с ЕИК *** от 12.06.2018г.; схема № 15-334502-13.07.2017г. на самостоятелен обект в сграда; схема №15-573807-16.11.2017г. на самостоятелен обект в сграда; скица на поземлен имот №15-180719-20.04.2017г.; удостоверение за данъчна оценка по чл. 264, ал. 1 от ДОПК с изх. №7207011255/19.04.2018г., № 7207011253/19.04.2018г.; схема № 15-209298-04.04.2018г. на самостоятелен обект в сграда;  схема № 15-209301-04.04.2018г. на самостоятелен обект в сграда; схема № 15-209302-04.04.2018г. на самостоятелен обект в сграда; скица на поземлен имот № 15-209417-04.04.2018г.; удостоверение за данъчна оценка по чл. 264, ал. 1 от ДОПК с изх. № 7207011471/06.06.2018г., площообразуване на жилищна сграда ***; разрешение за строеж № 130/22.07.2015г.; писмо на инж. Ц.Ж. – кмет на СО – район „***“ до „***“ АД; констативен протокол от 10.02.2016г.; разрешение за ползване с изх. № ОТ-05-1374/29.11.2010г.; удостоверение с изх. № 25-78488-05.06.2018г.; договор за доброволна делба от 04.04.2016г.; нотариален акт за продажба на недвижим имот в груб строеж № 185, том II, рег. № 20353, дело № 363 от 2008г.; нотариален акт за покупко - продажба на недвижим имот № 48, том II, рег. № 4655, дело № 203 от 2018г.; нотариален акт за покупко - продажба на недвижим имот № 49, том II, рег. № 4656, дело № 204 от 2018г.; нотариален акт за замяна на недвижими имоти № 50, том II, рег. № 4657, дело № 205 от 2018г.; съгласие на основание чл. 62, ал. 5, т. 1 от Закона за кредитните институции, дадено от Цветан Цветанов; обяснения от Цветан Цветанов, В.М., П.М. и С.В.; нотариален акт за покупко – продажба на недвижим имот № 26, том I, рег. № 1357, дело № 22/2018г.; нотариален акт за покупко – продажба на недвижим имот № 145, том I, рег. № 2116, дело № 112/2018г.; нотариален акт за покупко – продажба на недвижими имоти № 51, том II, рег. № 4666, дело № 206/2018г.; данъчна декларация по чл. 14 от ЗМДТ за облагане с данък върху недвижимите имоти; нотариален акт за замяна на недвижими имоти № 50, том № II, рег. № 4657, дело № 205/2018г.; удостоверение с изх. № 20190329152316/29.03.2019г.; писмо с изх. № 11-02-334/29.03.2019г. на Агенция по вписванията; справка за имот от 01.01.1998г. до 22.03.2019г. партида № 412949/08.04.2016г.; справка за имот от 01.01.1998г. до 22.03.2019г. партида № 412950/08.04.2016г.; писмо с изх. № 11-02-336/29.03.2019г. на Агенция по вписванията; справка за имот от 01.01.1998г. до 22.03.2019г. партида № 556836/14.06.2016г.; справка за имот от 01.01.1998г. до 22.03.2019г. партида № 351328/22.01.2015г.; справка за имот от 01.01.1998г. до 22.03.2019г. партида № 351329/22.01.2015г.; справка за имот от 01.01.1998г. до 22.03.2019г. партида № 556842/14.06.2018г.; клетвен лист на Цветан Цветанов от 19.04.2017г.; копие на справка по лице в цялата страна за Цветан Цветанов и Д.Ц. от Агенция по вписванията; нотариален акт за дарение на недвижим имот № 141, том I, рег. № 996, дело № 134 от 07.03.2008г.; договор за доброволна делба на съсобствен недвижим имот, акт № 173, т. V, рег. № 4574/2007г.; нотариален акт за собственост на недвижим имот № 37, том V, рег. № 4032, дело № 760 от 2007г.; нотариален акт за собственост на недвижим имот № 36, том V, рег. № 4031/703/2007г.; нотариален акт за собственост на недвижим имот № 35, том V, рег. № 4030, дело 758/2007г.; нотариален акт за дарение на 5/6 (пет шести) идеални части от недвижим имот № 16, том II, рег. № 4089, дело № 191 от 19.12.2018г.; нотариален акт за замяна на недвижими имоти № 50, том № II, рег. № 4657, дело № 205/2018г.; молба – съгласие от К.Н.М.; нотариален акт за покупко-продажба на недвижим имот № 110, том I, рег. № 4308, дело № 50/2011г.; молба – съгласие от „***“ ЕАД; нотариален акт за учредяване на договорна ипотека върху недвижим имот № 41, том I, рег. № 1441, дело № 39 от 2009г.; нотариален акт за учредяване на договорна ипотека № 186, том II, рег. № 20364, дело № 364/2008г.; нотариален акт за продажба на недвижим имот в груб строеж № 185, том II, рег. № 20353, дело № 363/2008г.; нотариален акт за замяна на недвижим имот № 120, том XXXXXXV, дело № 12473/91г.; молба – съгласие от К.Н.М.; нотариален акт за учредяване на договорна ипотека № 186, том II, рег. № 20364, дело № 364/2008г.; нотариален акт за дарение на недвижим имот № 178, том I, рег. № 8059, дело № 141/2007г.; нотариален ак за поправка на нотариален акт за дарение на недвижим имот № 12, том II, рег. № 8531, дело № 184/2006г.; нотариален акт за дарение на недвижим имот № 196, дело № 45001/97г.; цялата документация, копия на искания и разрешения за строеж, искания за проверка на разрешително за строеж, издадено за сграда „***“, находяща се в ***, понастоящем реализиращо се от фирма „***“ с ЕИК ***, получена от Й.Ф. – кмет на С.община с писмо с вх. № ЦУ 01/9004/29.03.2019г.
	В хода на извършвана от КПКОНПИ проверка са снети обяснения от Цветан Цветанов, от които е видно, че е узнал за обявения за продажба процесен апартамент от приятелско семейство, след което се е срещнал с продавачите и са договорили условията по сделката. 
	Твърди, че сделката, с която е придобил имота е чрез замяна на две обзаведени жилища и две гаражни клетки, собственост на неговото семейство, находящи се на *** за процесния апартамент и гараж в същия квартал и е доплатил сумата в размер на 100 000, 00 лв. (сто хиляди лева) от заплати и кредит, което се потвърждава и от събраните по преписката доказателства.
	Обяснения са снети и от С.В., В.М. и П.М., които потвърждават казаното от Цветанов по отношение на направената сделка.
След като обсъди събраните в хода на административното производство доказателства, комисията установи следното от фактическа страна:
	Видно от приложения по преписката клетвен лист от 27.10.2014г. Цветан Генчев Цветанов е народен представител в 43-то Народно събрание на Република България.
Подал е изискуемите от ЗПУКИ (отм.) декларации по чл. 12, т. 1 и т. 2 от с.з. на 27.10.2014г. с вх. № 454-00-5/28.10.2014г.
На 19.04.2017 г. Цветан Цветанов е положил клетва като народен представител в 44-то Народно събрание, видно от приложения по преписката клетвен лист.
Подал е изискуемите от ЗПУКИ (отм.) декларации по чл. 12, т. 1 и т. 2 от с.з. на 21.04.2017г. с вх. № АД-754-00-63/21.04.2017г.
С решение на 44-то Народно събрание за прекратяване пълномощията на народен представител, прието на 29.03.2019г. на основание чл. 72, ал. 1, т. 1 и ал. 2 от Конституцията на Република България, пълномощията на Цветан Цветанов като народен представител в 44-то Народно събрание са прекратени.
„***“ ООД с ЕИК *** е със седалище и адрес на управление в ***. Управители и съдружници в търговското дружество са П.М.М. и В.И.М.
„***“ ООД с ЕИК *** е преименувано на „***“ ООД, считано от 31.01.2018г., видно от справка в Търговския регистър. Съдружници и управители на „***“ ООД са П.М.М. и В.И.М.
Разрешение за строеж №134/26.01.2007г. за обект: „Административна сграда /34 етажа/ с подземни паркинги“ – втора категория по номенклатурата на видовете строежи, в урегулиран поземлен имот /УПИ/ I-98,99, кв.272А, по плана на ***, е издадено на ЕТ „***“, Ж.Ц.М., ЕТ „***“ и Р.Г.М.
С Нотариален акт № 8, том II, рег.№1765, дело № 209/2008 г. ЕТ „***“, Ж.Ц.М., ЕТ „***“ и Р.Г.М. продават на „***“ ООД, ЕИК ***, незастроено дворно място, находящо се в *** и ***, съставляващо урегулиран поземлен имот/парцел I-98,99, от квартал 272А, по плана на *** с площ от 1374 кв.м.
На основание нотариалния акт възложител на строежа на обект: „Административна сграда /34 етажа/ с подземни паркинги“ – втора категория по номенклатурата на видовете строежи, в урегулиран поземлен имот /УПИ/ I-98,99, кв.272А, по плана на ***, е „***“ ООД.
За строежа има открита строителна площадка и съставен Протокол за откриване на строителна площадка и определяне на строителна линия и ниво на строежа /обр.2/ от 11.01.2010 г.
Със заповед № РД-09-50-1027/19.11.2012 г. на главния архитект на С.община на основание чл.153, ал.3 от ЗУТ, разрешението за строеж е презаверено.
Със заявление вх.№ САГ16-АП00-1029/14.12.2016 г., подадено от „***“ ООД, е направено искане за презаверяване на Разрешение за строеж №134/26.01.2007 г. на главния архитект на С. община. Със заявление вх.№ САГ16-АП00-1029/14.12.2016 г., подадено от „***“ ООД, е поискано прекратяване на административното производство, образувано по заявлението от 14.12.2016 г., с посочено основание предстоящите промени в ЗУТ. Подадено е и второ заявление вх.№ САГ16-АП00-1029/4/03.02.2017 г. от „***“ ООД, в което се иска прекратяване на административната преписка, тъй като съгласно промените в ЗУТ издаденото разрешение за строеж е все още валидно. Приложено е писмо от заместник-министъра на регионалното развитие и благоустройството с изх.№ 70-00-37/20-01-2017 г.
Със заповед № РА51-25/06.02.2017 г. на главния архитект на С.община, на основание чл.56, ал.1 от АПК, производството е прекратено. 
Със заповед № РА51-75/23.03.2017 г. на главния архитект на С.община, разрешението за строеж е допълнено, като е допуснато съществено изменение в одобрения инвестиционен проект при условията на чл.154, ал.2, т.5 от ЗУТ.
Със заявление вх.№ САГ16-АП00-1029-/20/30.06.2017 г. до главния архитект на С. община, от възложителя „***“ ООД, представлявано от арх.П.М., е поискано съгласуване и одобряване на приложения инвестиционен проект за изменение на основание чл.154 от ЗУТ на одобрения инвестиционен проект към издаденото Разрешение за строеж № 134/26.01.2007 г. за „Административна сграда /34 етажа/ с подземни паркинги“ – втора категория по номенклатурата на видовете строежи, в урегулиран поземлен имот /УПИ/ I-98,99, кв.272А, по плана на ***, и издаване на заповед за допълването му.
С писма изх.№ САГ16-АП00-1029-/24/21.07.2017 г. и изх.№ САГ16-АП00-1029-/34/14.09.2017 г., главният архитект на С. община е уведомил възложителя за констатирани от специалисти към НАГ – С. община забележки и пропуски в проектната документация, и че процедурата по одобряване на внесения инвестиционен проект може да продължи след корекции и доокомплектоване, съгласно посочените в писмата изисквания.
В изпълнение но горното, с нови заявления от 12.07.2017 г., 28.07.2017 г., 03.08.2017 г. и 19.09.2017 г. от „***“ ООД, представлявано от арх.П.М., са внесени корегираната проектна документация и допълнителните документи.
Междувременно на 07.09.2017 г. „***“ ООД подава жалба до началника на Дирекция за национален строителен контрол с копие до: Президента на Република България, Министър-председателя на Република българия, Министъра на регионалното развитие и благоустройството, Омбудсмана на Република България, Кмета на С.община и Главния архитект на С.община, за това, че главният архитект до датата на подаване на жалбата, не е подписал заповед за допълване на разрешението за строеж, нито е издал нарочен мотивиран отказ, съгласно чл.146 от ЗУТ да одобри такова. Също така подава жалба срещу мълчалив отказ на главния архитект на С.община, която жалба впоследствие е оттеглена.
Видно от писмо изх. № СТ-146-04-336/19.10.2017г. до Президента на Република България, Министър-председателя на Република България, Министъра на регионалното развитие и благоустройството, Омбудсмана на Република България, Кмета на С. община и Главния архитект на С. община, от заместник-началника на ДНСК по повод на жалбата на „***“ ООД е разпоредено на началника на Регионалния отдел на „Национален строителен контрол“ /РОНСК/ - С. към Регионална дирекция за национален строителен контрол/РДНСК/ - Югозападен район, извършване на проверка от служители на Регионалния отдел в Направление „Архитектура и градоустройство“ /НАГ/ на С.община по законосъобразност на действията на общинската администрация в изпълнение на задълженията и правомощията по ЗУТ. С писмо изх.№ С17-1322-01-540/20.09.2017 г. на началника на РОНСК – С. към РДНСК – Югозападен район, всички страни по преписката са надлежно уведомени с подробен писмен отговор за резултатите от извършената проверка на 19.09.2017 г. Видно от писмото, проектите – преработка са одобрени без положително становище от органите на Пожарна безопасност и защита на населението, предвид категорията на строежа и производството не е приключило в законоустановения срок, съгласно чл. 154, ал. 6 във вр. с чл. 144, ал. 3, т. 1 от ЗУТ с издаване на административен акт – заповед на основание чл. 154 от ЗУТ или мотивиран отказ.
На 19.09.2017г. „***“ ООД, представлявано от арх.П.М., подава ново заявление до Направление „Архитектура и градоустройство“ – С. община, към което прилага изисканите от главния архитект с писмо изх.№ САГ16-АП00-1029-/34/14.09.2017 г. документи.
На 20.09.2017 г. са одобрени техническите инвестиционни проекти – преработка по части „Архитектура“, „Конструкции“, „Геодезия“, „Електро“, „ВиК“ и „ОВК“.
На основание чл.154, ал.5 във вр. с чл.154, ал.2, т.5, т.6 и т.7 от ЗУТ от главния архитект на С.община е издадена заповед № РА51-226/20.09.2017 г. за допълване на разрешение за строеж № 134/26.01.2007 г., издадено от главния архитект на С.община, влязло в сила на 01.03.2007 г.
По преписката е приложено писмо изх.№ 70-00-906/30.08.2017 г. от заместник-министъра на регионалното развитие и благоустройството до П.М., управител на „***“ ООД, във връзка със запитване относно срока на валидност на разрешението за строеж № 134/26.01.2007г., издадено от главния архитект на С.община и прилагане на разпоредбата на чл.153 от ЗУТ.
На 16.06.2017 г. в Постоянната комисия по устройство на територията, архитектура, достъпна среда и жилищна политика на С.общински съвет /СОС/ е постъпила подписка с вх.№ СОА17-НЦ62-769, внесена от Гражданско сдружение за защита на район „***“ срещу проекти за строителство на високи сгради на територията на район „***“, адресирана и до: Председателя на С. общински съвет, Кмета на С. община, Обществен посредник на С. община, Кмета на район „***“, Министъра на културата, Омбудсмана на Република България и председателите на политическите групи на СОС.
На 28.07.2017 г. е изпратен отговор от главния архитект на С. община до Председателя на Управителния съвет на Сдружение за защита на район „***“ с копие до Постоянната комисия по устройство на територията, архитектура, достъпна среда и жилищна политика на С. общински съвет с изх.№ САГ16-АП00-1029-/26/. В отговора се посочва, че от Направление „Архитектура и градоустройство“ са подготвени предложения за промени в Закона за устройството и застрояването на С. община, както и е внесен проект за нова Наредба да обществените обсъждания в областта на пространственото развитие и устройство на територията на С. община.
До главния архитект на С. община е препратен от Постоянната комисия по устройство на територията, архитектура, достъпна среда и жилищна политика на С. общински съвет и сигнал от М.Ч. във връзка с предстоящ строеж срещу хотел „***“ до кмета на район „***“, С. община от 26.04.2017 г.
С писмо изх.№ САГ16-АП00-1029-/21/04.07.2017 г. от директора на Дирекция „Общински строителен контрол“ на СО, М.Ч. е уведомена, че строителството на обект: „Административна сграда /34 етажа/ с подземни паркинги“ – втора категория по номенклатурата на видовете строежи, в урегулиран поземлен имот /УПИ/ I-98,99, кв.272А, по плана на ***, се извършва съобразно одобрените инвестиционни проекти и издаденото и презаверено разрешение за строеж.
С писмо с изх. № КС-853-06-24/08.06.2018г. Цветанов в качеството си на председател на Комисията по вътрешна сигурност и обществен ред в Народното събрание уведомява кмета на С.община, че в Комисията по вътрешна сигурност и обществен ред на 44-то Народно събрание е постъпил сигнал с вх. № КС-853-06-24/25.05.2018г. от Инициативен комитет „***“, представлявано от Н.В., М.Б. и В.Т., за който сигнал е уведомена и С. община. Копие от писмото е изпратено и до  Инициативен комитет „***“.
	С решение № 925/04.11.2016г. Министерският съвет одобрява проекта на Закон за изменение и допълнение на Закона за устройство на територията и предлага на Народното събрание на разгледа и приеме законопроекта.
	Видно от § 29, „В чл. 153 се правят следните изменения и допълнения: 1. Създава се нова ал. 4: (4) Презаверяване на разрешението за строеж се извършва от органа, който го е издал, в 14-дневен срок от подаването на заявлението, след преценка за съответствие с предвижданията на действащия подробен устройствен план, както и с изискванията на влезли в сила административни актове по Закона за опазване на околната среда, Закона за биологичното разнообразие, Закона за културното наследство или друг специален закон, който в зависимост от вида и големината на строежа са необходимо условие за разрешаване на строителството. Презаверката се извършва еднократно и се отразява върху всички екземпляри на издаденото разрешение за строеж. Презавереното разрешение за строеж губи правно действие в сроковете по ал. 2, които започват да текат от датата на презаверяването. 
Досегашните ал. 4 и ал. 5 стават сътветно ал. 5 и ал. 6.“
	Видно от протокол 18/08.12.2016г. законопроектът е разгледан на заседание на Комисията по околната среда и водите и с 13 гласа „за“, 0 гласа „против“ и 3 гласа „въздържал се“, комисията предлага на Народното събрание да приеме на първо гласуване Законопроекта за изменение и допълнение на Закона за устройство на територията, № 602-01-69, внесен от Министерския съвет на 04.11.2016г.
	Законопроектът е разглеждан на заседания на Комисията по регионална политика, благоустройство и местно самоуправление, видно от протоколи № 22/24.11.2016г., № 1/12.01.2017г., както и Протокол № 2/18.01.2017г. 
	Видно от протокол № 22/24.11.2016г., с 13 гласа „за“, 0 гласа „против“ и 0 гласа „въздържал се“, комисията е приела решение законопроектът да бъде внесен в положително становище.
Цветан Цветанов не е бил член на Комисията по околната среда и водите, както и на Комисията по регионална политика, благоустройство и местно самоуправление.
	Видно от приложената по преписката стенограма от заседание на 43-то Народно събрание, проведено на 15.12.2016г. е направен доклад относно първо гласуване на Законопроект за изменение и допълнение на Закона за устройство на територията, № 602-01-69, внесен от Министерския съвет на 04.11.2016г. Проведени са разисквания по законопроекта и е определена на основание чл. 69 от Правилника за организацията и дейността на Народното събрание, дата 16.12.2016г. за гласуване.
	Видно от стенограмата от заседание на Народното събрание, проведено на 16.12.2016г., законопроектът е подложен на гласуване. В гласуването са участвали 112 народни представители. „За“ са гласували 87, „против“ – 0 и 25 са били „въздържал се“.
	Видно от приложения списък на регистрации и гласувания, Цветан Цветанов е отсъствал от заседанието на Народното събрание.
	От стенограма от пленарно заседание на Народното събрание, проведено на 25.01.2017г., е видно, че по Законопроекта за изменение и допълнение на Закона за устройство на територията, с вносител Министерския съвет, са направени разисквания и са проведени дебати по законопроекта, след което същият е подложен на второ гласуване.
	Между първо и второ четене на законопроекта са направени различни предложения и § 29 става § 33 и придобива следната редакция: „§ 33. В чл. 153 се правят следните изменения и допълнения: 1. Алинея 2 се изменя така: (2) Разрешението за строеж губи правно действие когато: 1. В продължение на три години от влизането му в сила не е започнало строителството. 2. В продължение на пет години от започване на строителството не е завършен грубият строеж, включително покрувът на сградите. 3. В продължение на десет години от започване на строителството, на елементи на техническата инфраструктура то не е завършено или не е завършен грубия строеж, включително покривът на сградите за обектите по чл. 137, ал. 1, т. 1 и т. 2 , за националните обекти, за обектите с национално значение и за обектите с първостепенно общинско значение.
2. В ал. 3, изречени второ се заличава.
3. Създават се нови ал 4 и ал. 5 и ал. 6 и ал. 7
(4) Презаверяване на разрешението за строеж може да бъде поискано от възложителя на строежа в 3-месечен срок от изтичането на съответния срок по ал. 2. Презаверяването на разрешението за строеж се извършва от органа, който го е издал в 14-дневен срок от подаване на заявлението
(5) Разрешението за строеж може да се презаверява само веднъж – за подновяване на срока за започване на строежа или за подновяване на срока за завършване на строежа. Презаверяването на разрешението е административна услуга, която се извършва еднократно чрез вписване върху всички екземпляри на издаденото разрешение за строеж.
(6) Презаверяването на разрешението за строеж в случаите по ал. 2, т. 1 подновява срока за започване на сторителството, а презаверяването на разрешението за строеж в случаите по т. 2 и т. 3 подновява срока за завършване на строителството.
(7) В случаите по ал. 2, т. 1, презаверявването се извършва след служебна проверка за съответствие с предвижданията на действащия подробен устройствен план, както и с изискванията на влезли в сила административни актове по закона за опазване на околната среда, Закона за биологичното разнообразие, Закона за културното наследство или друг специален закон, който в зависимост от вида и големината на строежа са необхидимо условие за разрешаване на строителството.“
4. Досегашната ал. 4 става ал. 8 и се изменя така: „(8) При презаверяване на разрешението за строеж се заплаща 50 на сто от предвидената такса за издаване на разрешение за строеж.“
5. Създават се ал. 9 и ал. 10.
(9) Презавереното разрешение за строеж губи правно действие след изтичането на срока, за който е презаверено, ако не е започнато или съответно не е завършено строителството.
(10) Одобрения инвестиционен проект губи правно действие, ако разрешението за строеж не бъде презаверено, както и когато презавереното разрешение за строеж е загубило правно действие.“
6. Досегашната ал. 5 става ал. 11.“
	Видно от приложения по преписката списък за регистрации и гласувания от 25.01.2017г., Цветан Генчев Цветанов е гласувал „за“ така направеното предложение.
С нотариален акт за покупко-продажба на недвижими имоти № 49, том № II, рег. № 4656, дело № 204 от 2018г. на 12.06.2018г. П.М.М. и В.И.М., действащи чрез пълномощника си С.Л.Л. продават на „***“ ООД с ЕИК *** правото на собственост върху следния недвижим имот, придобит по време на брака и представляващ съпружеска имуществена общност, находящ се в ***, в поземлен имот с идентификатор 68134.801.53 по кадастралната карта и кадастралните регистри, одобрени със заповед № РД-18-95/18.12.2015г. на изпълнителния директор на АГКК, а именно: АПАРТАМЕНТ № 10, с приложаща сервизна шахта, находящ се на шести етаж, кота +15,60м., със застроена площ на апартамента от 239,90 кв.м., който апартамент се състои от антре, дневна с трапезария, кухня, ти спални, три бани с тоалетна, тоалетна, три дрешника, мокро помещение, килер и две тераси, при граници:  от североизток – улица, стълбищна клетка и стълбище; от югоизток – двор, от югозарад – двор; от северозапад – вътрешен двор, стълбищна клетка, заедно с 10,83 % идеални части от общите части на сградата и съответните идеални части от правото на строеж върху урегулирания поземлен имот.
	С нотариален акт за замяна на недвижими имоти № 50, том № II, рег. № 4657, дело № 205 от 2018г. на 12.06.2018г. „***“ ООД с ЕИК *** представлявано и управлявано от П.М.М. чрез пълномощника С.Л.Л. прехвърля на Цветан Генчев Цветанов и Д.В.Ц. правото на собственост върху следните собственост на дружеството недвижими имоти, находящи се в новопостроена и въведена в експлоатация жилищна сграда, находяща се в ***, в поземлен имот с идентификатор 68134.801.53 по кадастралната карта и кадастралните регистри, одобрени със заповед № РД-18-95/18.12.2015г. на изпълнителния директор на АГКК, а именно: АПАРТАМЕНТ № 10, с приложаща сервизна шахта, находящ се на шести етаж, кота +15,60м., със застроена площ на апартамента от 239,90 кв.м., който апартамент се състои от антре, дневна с трапезария, кухня, ти спални, три бани с тоалетна, тоалетна, три дрешника, мокро помещение, килер и две тераси, при граници: от североизток – улица, стълбищна клетка и стълбище; от югоизток – двор, от югозарад – двор; от северозапад – вътрешен двор, стълбищна клетка, заедно с 10,83 % идеални части от общите части на сградата и съответните идеални части от правото на строеж върху урегулирания поземлен имот.
	ГАРАЖ № 7, находящ се в сутерена на жилищната сграда, кота – 3,35 м. със застроена площ от 42.60 кв.м.
	В замяна, Цветан Генчев Цветанов и Д.В.Ц. прехвърлят на „***“ ООД, представлявано и управлявано от П.М.М., чрез пълномощника си С.Л.Л. собствените си недвижими имоти, придобити по време на брак и представляващи съпружеска имуществена общност, находящи се в жилищна сграда в *** в поземлен имот с идентификатор 68134.800.444 по кадастралната карта и кадастралните регистри, одобрени със Заповед № РД-18-95/18.12.2015г. на изпълнителния директор на АГКК, находящ се в ***, а именно: 
АПАРТАМЕНТ № 14, находящ се в ***, със застроена площ от 112,54 кв.м., състоящ се от кухненски бокс – дневна, две стаи, баня с тоалетна, тоалетна, дрешник, две тераси и коридор, при граници: от север – Апартамен №15, от изток – общ коридор и апартамент № 13, от юг – двор, от запад – двор, заедно с 1,160 % идеални части от общите части на сградата, равняващи се на 19,43 кв.м. и толкова от урегулирания поземлен имот, върху който е изградена сградата, равняващи се на 31,56 кв.м., който АПАРТАМЕН № 14 е нанесен в кадастралната карта и кадастралните регистри на ге. С., С.община, одобрени със заповед № РД-18-95/18.12.2015г. на изпълнителния директор на АГКК, гр. С., представлява самостоятелен обект в сграда с идентификатор 68134.800.444.1.103.
АПАРТАМЕНТ № 15, находящ се в *** със застроена площ от 80,22 кв.м., състоящ се от кухненски бокс – дневна, стая, баня с тоалетна, дрешник, тераса и коридо, при граници: от север – двор, от изток – стълбище на вх. А, от юг – общ коридор и апартамент № 14, от запад – двор, заедно с 0,772 % и деални части от общите части на сградата, равняващи се на 12,91 кв.м. и толкова от урегулирания поземлен имот върху  който е изградена сградата, равняваща се на 21 кв.м., който апартамент № 15 е нанесен в кадастралната карта и кадастрални регистри на гр. С., С. община, одобрени със заповед № РД-18-95/18.12.2015г. на изпълнителния директор на АГКК гр. С., представлява самостоятелен обект в сграда с идентификатор 68134.800.444.1.104.
	ПАРКОМЯСТО № 30, находящо в зона А на кота -6,00 м. на подземен гараж от сградата, с площ 16,66 кв.м., при граници от север – подземна улица, от изток – паркомясто № 29, от юг – двор, от запад – паркомясто № 31, заедно с 0,128% идеални части от общите части на сградата и толкова от урегулирания поземлен имот върху който е изградена сградата, писана по – горе, което паркомясто № 30 представлява част от гараж в сграда, нанесен в кадастралната карта и кадастрални регистри на гр. С., С. община, одобрени със заповед № РД-18-95/18.12.2015г. на изпълнителния директор на АГКК гр. С., представлява самостоятелен обект в сграда с идентификатор 68134.800.444.1.99.
ПАРКОМЯСТО № 29, находящо в зона А на кота -6,00 м. на подземен гараж от сградата, с площ 16,66 кв.м., при граници от север – подземна улица, от изток – паркомясто № 28, от юг – двор, от запад – паркомясто № 30, заедно с 0,128% идеални части от общите части на сградата и толкова от урегулирания поземлен имот върху който е изградена сградата, писана по – горе, което паркомясто № 29 представлява част от гараж в сграда, нанесен в кадастралната карта и кадастрални регистри на гр. С., С. община, одобрени със заповед № РД-18-95/18.12.2015г. на изпълнителния директор на АГКК гр. С., представлява самостоятелен обект в сграда с идентификатор 68134.800.444.1.99.
За изравняване стойностите на заменяемите се недвижими имоти, Цветан Генчев Цветанов и Д.В.Ц. заплащат на „***“ ООД, представлявано и управлявано от П.М.М. сума в размер на 100 000,00 лв. (сто хиляди лева) е платена по банков път преди подписване на цитирания нотариален акт.
	С декларации по чл. 4, ал. 7 и по чл. 6, ал. 5, т. 3 от ЗМИП, подадени на 12.06.2018г. Цветан Генчев Цветанов и Д.Г.Ц. декларират, че паричните средства в размер на 100 000,00 лв. (сто хиляди лева) за придобиването на горепосочения апартамент са по ½ (за всяко едно от лицата) от трудови доходи и кредит от „***“.
	С нотариален акт за покупко-продажба на недвижими имоти № 51, том № II, рег. № 4666, дело № 206/2018г. на 12.06.2018г., С.Л.Л., като пълномощник на П.М.М. – представляващ и управляващ „***“ ООД с ЕИК *** и И.М.Т.– В. и С.Е.В. сключват следния договор: „***“ ООД продава на И.М.Т.– В. и на С.Е.В. правото на собственост върху следните недвижими имоти, находящи се в жилищна сграда в ***, в поземлен имот и идентификатор 68134.800.444 по кадастралната карта и кадастрални регистри, одобрени със заповед № РД-18-95/18.12.2015г. на изпълнителния директор на АГКК. АПАРТАМЕНТ № 14, находящ се в ***, със застроена площ от 112,54 кв.м.
АПАРТАМЕНТ № 15, находящ се в *** със застроена площ от 80,22 кв.м.
ПАРКОМЯСТО № 30, находящо в зона А на кота -6,00 м. на подземен гараж от сградата, с площ 16,66 кв.м.
ПАРКОМЯСТО № 29, находящо в зона А на кота -6,00 м. на подземен гараж от сградата, с площ 16,66 кв.м.
	„***“ ООД, представлявано и управлявано от П.М.М. чрез пълномощника си С.Л.Л. продава на И.М.Т.– В. и на С.Е.В. недвижимите имоти, описани в цитирания нотариален акт за обща продажна цена в размер на 470 000,00 (четиристотин и седемдесет хиляди лева), която сума пълномощникът на продавача С.Л.Л. е заявил, че „***“ ООД е получило напълно и по банков път преди подписването на нотариалния акт.
	Въз основа на така изяснената фактическа обстановка, комисията установи следното от правна страна:
Сигналът е по реда на чл. 47, ал. 2 от ЗПКОНПИ. 
Част от твърденията в медийните публикации касаят упражнени правомощия, извършени в периода на действие на ЗПУКИ (отм.).
Тъй като конфликтът на интереси е административно нарушение, то спрямо него следва да се вземе предвид принципът на чл. 3, ал. 1 от Закона за административните нарушения и наказания и приложение да намери законът, който е бил в сила по време на извършването на нарушението. 
В конкретния случай това означава, че спрямо част от твърденията в медийните публикации следва да се приложи ЗПУКИ (отм.), доколкото твърдените нарушения са извършени в периода на действие на ЗПУКИ (отм.). По отношение на останалата част от твърденията, с оглед на обстоятелството че касаят действия, извършени в периода на действие на ЗПКОНПИ (23.01.2018г.) следва да се приложи ЗПКОНПИ.
За да е осъществен конфликт на интереси по смисъла на чл. 2 от ЗПУКИ (отм.), респективно чл. 52 - 54 от ЗПКОНПИ, следва да са налице три кумулативно изискуеми предпоставки: лице, заемащо публична длъжност, респективно лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 2, ал. 2 и ал. 3 от ЗПУКИ(отм.), респективно чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по – ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Цветан Генчев Цветанов в качеството си на народен представител е лице, заемало публична длъжност по смисъла на чл. 3, т. 3 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 2 от ЗПКОНПИ. 
В хода на производството не се установи Цветан Генчев Цветанов да се намира в условията на свързаност по смисъла на § 1, т. 1 от ДР на ЗПУКИ (отм.), респективно §1, т. 15 от ЗПКОНПИ с „***“ ООД и „***“ ООД,  както и с някой от двамата съдружници в капитала на дружествата – В.М. или П.М.
С писмо с изх. № КС-853-06-24/08.06.2018г. Цветанов в качеството си на председател на Комисията по вътрешна сигурност и обществен ред в Народното събрание уведомява кмета на Столична община, че в Комисията по вътрешна сигурност и обществен ред на 44-то Народно събрание е постъпил сигнал с вх. № КС-853-06-24/25.05.2018г. от  Инициативен комитет „***“, представлявано от Н.В., М.Б. и В.Т., за който сигнал е уведомена и С.община. Копие от писмото е изпратено и до  Инициативен комитет „***“.
С изпращането на горецитираното писмо, Комисията приема, че Цветанов е упражнил правомощия по служба в качеството си на лице, заемащо висша публична длъжност, в изпълнение на функциите и правомощията, предоставени на Комисията по вътрешна сигурност и обществен ред, съгласно чл. 4 и чл. 11 от Вътрешните правила за работа на Комисията по вътрешна сигурност и обществен ред.
Липсата на свързаност между него и „***“ ООД, както и между него и някой от двамата съдружници в капитала на дружеството – В.М. или П.М., обуславя и липсата на частен интерес, негов или на свързано с него лице по смисъла на § 1, т. 1 от ДР на ЗПУКИ (отм.), респективно §1, т. 15 от ЗПКОНПИ.
По отношение на съмненията за евентуално влияние върху други органи и лица, Комисията приема, че за оказване на влияние е необходимо наличието на отношения на субординация и йерархическа подчиненост между този, който оказва влияние и този, върху когото се оказва влиянието, което в конкретния случай не е налице.
Видно от събраните в хода на производството доказателства, строежът на обект: „Административна сграда /34 етажа/ с подземни паркинги“ – втора категория по номенклатурата на видовете строежи, в урегулиран поземлен имот /УПИ/ I-98,99, кв.272А, по плана на ***, е било предмет на множество проверки от компетентните органи, преди писмото от 08.06.2018г.
По отношение на участието на Цветанов в гласуването на Законопроект за изменение и допълнение на Закона за устройство на територията, № 602-01-69, внесен от Министерския съвет на 04.11.2016г., Комисията приема, че същият е упражнил свое правомощие по служба, в изпълнение на задълженията му като народен представител, регламентирани в Конституцията на Република България, както и в Правилника за организацията и дейността на Народното събрание, но не е налице частен интерес негов или на свързано с него лице по смисъла на § 1, т. 1 от ДР на ЗПУКИ (отм.), респективно §1, т. 15 от ЗПКОНПИ, поради липсата на свързаност между Цветанов и „***“ ООД, както и между Цветанов и някой от двамата съдружници в капитала на дружеството – В.М. или П.М.
Предвид изложеното, се налага извода, че са налице два от елементите на състава на конфликт на интереси по чл. 2 от ЗПУКИ (отм.), респективно по чл.52 от ЗПКОНПИ, а именно: лице, заемало публична длъжност и лице, заемащо висша публична длъжност (Цветан Генчев Цветанов) и упражнени правомощия по служба – изпращане на подписано от Цветанов писмо с изх. № КС-853-06-24/08.06.2018г. и участие в гласуването на Законопроект за изменение и допълнение на Закона за устройство на територията, № 602-01-69, внесен от Министерския съвет на 04.11.2016г. Липсва обаче частен интерес, който би могъл да повлияе върху безпристрастното и обективно изпълнение на правомощията по служба от страна на Цветан Генчев Цветанов. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава II от ЗПУКИ (отм.), респективно по Глава Осма, Раздел II от ЗПКОНПИ, които представляват негова проявна форма и за липсата на конфликт на интереси по смисъла на чл. 2 от ЗПУКИ (отм.) и чл. 52 от ЗПКОНПИ.
	Във връзка със замяната, направена от Цветан Цветанов на апартамент № 14, находящ се в ***, със застроена площ от 112,54 кв.м. и апартамент № 15, находящ се в ***, със застроена площ от 80,22 кв.м и паркоместа № 29 и № 30, находящи се в подземния паркинг на същата сграда с апартамент № 10, с прилежаща сервизна шахта, находящ се в ***, със застроена площ на апартамента от 239,90 кв.м. и гараж № 7, находящ се в сутерена на жилищната сграда и доплащането на сума в размер на 100 000,00 лв. (сто хиляди лева), в хода на производството Комисията установи, че Цветанов не е упражнил правомощия по служба.
Предвид изложеното, се налага извода, че е налице само един от елементите на състава на конфликт на интереси по чл. 2 от ЗПУКИ (отм.), респективно чл. 52 от ЗПКОНПИ, а именно: лице заемало публична длъжност и лице, заемащо висша публична длъжност (Цветан Генчев Цветанов). Липсват обаче упражнени от лицето правомощия по служба. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Втора от ЗПУКИ (отм.), респективно Глава Осма, Раздел II от ЗПКОНПИ,, които представляват негова проявна форма и за липсата на конфликт на интереси по смисъла на чл. 2 от ЗПУКИ (отм.) и чл. 52 от ЗПКОНПИ.
Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74, ал. 1 и 2 от ЗПКОНПИ
РЕШИ:
НЕ УСТАНОВЯВА конфликт на интереси по отношение на Цветан Генчев Цветанов с ЕГН ***, лице, заемало публична длъжност по смисъла на чл. 3, т. 3 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 2 от ЗПКОНПИ, във връзка с участието му в гласуването на проекта на Закона за изменение и допълнение на Закона за устройство на територията № 602-01-69, внесен от Министерския съвет на Република България, както и във връзка с изпращането на писмо с изх. № КС-853-06-24/08.06.2018г. до кмета на С. община, поради липса на частен интерес, негов или на свързано с него лице по смисъла на § 1, т. 1 от ДР на ЗПУКИ (отм.), респективно по смисъла на §1, т. 15 от ЗПКОНПИ.
НЕ УСТАНОВЯВА конфликт на интереси по отношение на Цветан Генчев Цветанов с ЕГН ***, лице, заемало публична длъжност по смисъла на чл. 3, т. 3 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 2 от ЗПКОНПИ, във връзка със замяната на апартамент № 14, находящ се в ***, със застроена площ от 112,54 кв.м. и апартамент № 15, находящ се в ***, със застроена площ от 80,22 кв.м и паркоместа № 29 и № 30, находящи се в подземния паркинг на същата сграда с апартамент № 10, с прилежаща сервизна шахта, находящ се в ***, със застроена площ на апартамента от 239,90 кв.м. и гараж № 7, находящ се в сутерена на жилищната сграда и доплащането на сума в размер на 100 000,00 лв. (сто хиляди лева), поради липса на упражнени правомощия по служба.
Препис от решението да се изпрати на Софийска градска прокуратурата, с оглед преценка за реализиране на правомощията по чл. 76, ал. 2 от ЗПКОНПИ.
С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“.
Препис от решението да се изпрати на Върховна касационна прокуратурата по пр. пр. № 3331/2019г. по описа на ВКП.
КОМИСИЯ:
Заместник - председател:………………/Антон Славчев/
Член:…………………...……………....…/Пламен Йоцов/
Член:…………………………………..../Силвия Къдрева/

